**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 23 /10/2024**

**Αριθ. Πρωτ.21442**

**ΑΠΟΣΠΑΣΜΑ**

# Από το πρακτικό της αριθμ. 36ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **386**

**Λήψη απόφασης επί αιτήματος της εταιρείας ΕΠΙΛΕΚΤΟΝ ΙΚΕ για οριοθέτηση θέσης ολιγόλεπτης στάσης για μετάβαση ατόμων ΑΜΕΑ στο Κέντρο Ειδικών Θεραπειών (66-2024 Απόφαση Κοινότητας Λιβαδειάς) .**

Στη Λιβαδειά σήμερα 21η Οκτωβρίου 2024 ημέρα Δευτέρα και, ώρα 10.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 20905/17-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 4 (τέσσερα) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2. Αγνιάδης Παναγιώτης 2.Μίχας Δημήτριος

3. Καλλιαντάσης Χρήστος Αν και είχαν νόμιμα προσκληθεί

4. Παπαβασιλείου Αικατερίνη

Ο Πρόεδρος της Δημοτικής Επιτροπής εισηγούμενος το 12ο θέμα της ημερήσιας διάταξης έθεσε υπόψη των μελών την υπ΄αριθμ. 66/2024 κατά πλειοψηφία απόφαση της Κοινότητας Λιβαδειάς σύμφωνα με την οποία εισηγείται στη Δημοτική *Επιτροπή υπέρ:*

* *Tης παραχώρησης - κατά τις ώρες λειτουργίας του κέντρου - μιας (1) θέσης ολιγόλεπτης στάσης επιβίβασης-αποβίβασης για την ασφαλή προσέλευση/αποχώρηση των ατόμων ΑΜΕΑ που προσέρχονται στο κέντρο ειδικών θεραπειών «ΕΠΙΛΕΚΤΟΣ ΙΚΕ» που εδρεύει επί των οδών Αισχύλου & Αλιάρτου**με την επισήμανση όταν παύσουν οι λόγοι παραχώρησης η άδεια να μην ισχύει.*
* *Της ανάκλησης σχετικής απόφασής της σύμφωνα με την οποία είχε παραχωρηθεί στην εταιρεία θέση ολιγόλεπτης στάσης επί της οδού Δ.Παπασπύρου 05 αφού εξέλειψαν οι λόγοι παραχώρησης.*

Ακολούθως έθεσε υπόψη των μελών το υπ΄αριθμ. πρωτ. το υπ΄αριθμ. 17015/12-09-2024έγγραφο της Δ/νσης ΤΥΔΛ στο οποίο αναγράφονται:

*Σας διαβιβάζουμε ταυτάριθμo αίτημα, που αφορά την παραχώρηση χώρου δύο (2) θέσεων για την στάθμευση οχημάτων, μπροστά στο κτίριο όπου εδρεύει η υπηρεσία , στην οδό ΔΩΔΕΚΑΝΉΣΟΥ 8-10, με την ανάλογη τοποθέτηση σήμανσης , ώστε να γίνεται με απρόσκοπτο τρόπο η στάση οχημάτων του κοινού (εκ των οποίων πολλά άτομα είναι προχωρημένης ηλικίας ή με ειδικές ανάγκες, επίσης μπορεί να χρειάζεται η λήψη βιομετρικών) με ημέρες υποδοχής του από τη Δευτέρα έως και Πέμπτη και ώρες 9.00-13.00 και να παραμένει ανοικτή η είσοδος του κτιρίου .*

*Επικουρικά σας ενημερώνουμε ότι, η οδός ΔΩΔΕΚΑΝΗΣΟΥ* *είναι μονόδρομος, από την οδό ΕΛΕΥΘΕΡΙΟΥ ΓΟΝΗ προς την οδό ΧΑΙΡΩΝΕΙΑΣ και επιτρέπεται η στάση και η στάθμευση των οχημάτων και στις δύο πλευρές του οδοστρώματος, σύμφωνα με την κυκλοφοριακή μελέτη που παραλήφθηκε και εγκρίθηκε με την 213/14.09.2011 απόφαση Δημοτικού Συμβουλίου Λιβαδειάς .Παρακαλούμε να το εξετάσετε και να αποφασίσετε σχετικά.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- To υπ’ αριθμ. πρωτ. 17015/12-9-2024 έγγραφο της Δ/νσης ΤΥΔΛ

- Την αριθμ. 66/2024 Απόφαση της Κοινότητας Λιβαδειάς

- Την συζήτηση μεταξύ των μελών της Δημοτικής Επιτροπής σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Α) Εγκρίνει την παραχώρηση - κατά τις ώρες λειτουργίας του κέντρου - μιας (1) θέσης ολιγόλεπτης στάσης επιβίβασης-αποβίβασης για την ασφαλή προσέλευση/αποχώρηση των ατόμων ΑΜΕΑ που προσέρχονται στο κέντρο ειδικών θεραπειών «ΕΠΙΛΕΚΤΟΣ ΙΚΕ» που εδρεύει επί των οδών Αισχύλου & Αλιάρτουμε την επισήμανση όταν παύσουν οι λόγοι παραχώρησης η άδεια να μην ισχύει.

Β)Ανακαλεί την σχετική απόφαση σύμφωνα με την οποία είχε παραχωρηθεί στην εταιρεία θέση ολιγόλεπτης στάσης επί της οδού Δ.Παπασπύρου 05 αφού εξέλειψαν οι λόγοι παραχώρησης.

. **Η παρούσα απόφαση πήρε αριθμό 386/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Αγνιάδης Παναγιώτης

2. Καλλιαντάσης Χρήστος

3. Παπαβασιλείου Αικατερίνη

.

ΠΙΣΤΟ ΑΠΟΣΠΑΣΜΑ

Λιβαδειά 23 -10-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ